Κωνσταντίνος Σερεπίσος

Ο Κωνσταντίνος Σερεπίσιος ή Σερεπίσος  (15 Ιουλίου 1912 - 16 Ιανουαρίου 2001) του Γεωργίου ήταν Έλληνας δικηγόρος, πολιτικός και νομάρχης.

Σπουδές και καταγωγή 
Γεννήθηκε το 1912 στον Αστακό Αιτωλοακαρνανίας και είχε καταγωγή από την Πάλαιρο. Σπούδασε νομικά στο Πανεπιστήμιο των Αθηνών. Παντρεύτηκε τη Ζαφειρούλα Κωνσταντινίδου και απέκτησαν έναν γιο.  Σταδιοδρόμησε ως δικηγόρος, από το 1938.

Αντιστασιακή δράση 
Ο Σερεπίσος ανέπτυξε αντιστασιακή δράση πολεμώντας με τον ΕΔΕΣ και τιμήθηκε με αριστεία ανδρείας και διάφορα άλλα μετάλλια για τη δράση του αυτή.

Πολιτική σταδιοδρομία 
Το 1946 ήταν υποψήφιος βουλευτής Αιτωλοακαρνανίας με τον Συνδυασμό Εθνικού Κόμματος Ελλάδος του Ναπολέοντα Ζέρβα αλλά δεν εξελέγη, καθώς συγκέντρωσε 1.045 ψήφους.

Στις 20 Απριλίου 1954 (ΦΕΚ Γ'  73) διορίστηκε Νομάρχης Πρέβεζας και υπηρέτησε εκεί έως τις 27 Σεπτεμβρίου 1954 . Στη συνέχεια υπηρέτησε ως Νομάρχης Κιλκίς από τις 25 Οκτωβρίου 1954 έως τις 13 Μαΐου 1955, Νομάρχης Καστοριάς το 1956, Νομάρχης Άρτας (Άρτης) έως το 1958 και Νομάρχης Ημαθίας από το 1958 έως το 1962. Από το 1962 έως το 1964 ήταν Νομάρχης Ζακύνθου, από το 1964 έως το 1965 Νομάρχης Λέσβου, από το 1965 έως το 1967 Νομάρχης Σάμου , από το 1967 έως το 1968 Νομάρχης Λασιθίου και από το 1968 έως το 1969 Νομάρχης Θεσπρωτίας.

Μεταπολιτευτικά εξελέγη με τη νεοσύστατη Νέα Δημοκρατία στην εκλογική περιφέρεια Λευκάδας στις εκλογές του 1974 με 7.774 ψήφους.

Θάνατος και κηδεία 

Πέθανε στις 16 Ιανουαρίου 2001 σε ηλικία 89 ετών και κηδεύτηκε την επομένη, από τον ιερό ναό της Παναγίας των Ξένων Λευκάδας. Ετάφη στον οικογενειακό τάφο που βρίσκεται στο νεκροταφείο της Λευκάδας.

Συγγραφικό έργο 
Συνέγραψε έργα, όπως "Ιστορικαί αναδρομαί", Αθήνα (ανάτ. από το π. Παρνασσός, τ. ΛΘ') 1997.

Παραπομπές 

Μέλη του ΕΔΕΣ
Βουλευτές Λευκάδας
Βουλευτές εκλεγμένοι με τη Νέα Δημοκρατία
Νομάρχες Άρτας
Νομάρχες Ζακύνθου
Νομάρχες Ημαθίας
Νομάρχες Θεσπρωτίας
Νομάρχες Καστοριάς
Νομάρχες Κιλκίς
Νομάρχες Λασιθίου
Νομάρχες Λέσβου
Νομάρχες Πρέβεζας
Νομάρχες Σάμου
Έλληνες δικηγόροι
Έλληνες Νομάρχες